stanford-oval/wikipedia huggingface dataset:
איב (ראפרית)
קריירת משחק

בשנת 2002 שיחקה בסרט "XXX", בדמותה של ג'י ג'י, ושיחקה בקומדיה "המספרה" בכיכובם של אייס קיוב ואנתוני אנדרסון. בשנת 2003, לפני עליית הסיטקום "איב", שיחקה אז בסרט "המלאכיות של צ'רלי: בהילוך גבוה" בהופעת קמע של עצמה, והתארחה בסדרת הטלוויזיה הדרמטית של NBC, "משמרת שלישית" בדמותה של איווט פאוול.
בשנת 2003 עלתה קומדיית המצבים "Eve" בכיכובה של איב בדמותה של שלי וויליאמס, מעצבת אופנה ממיאמי. היא שודרה ברשת UPN ברחבי ארצות הברית, אנגליה ואוסטרליה. את שיר הפתיחה של הסדרה שרה הראפרית מיסי אליוט והוא הופק בידי סולדיגז. הסדרה סבבה סביב שלוש נשים שיש להן קו של בגדים ו"בוטוקס". לצד איב שיחקו בסדרה אלי לנדרי (לשעבר מיס ארצות הברית) ונטלי דסל-ריד. הסדרה ירדה ב-2006 לאחר שלוש עונות ו-66 פרקים, ואיב שימשה גם כמפיקה בפועל של הסדרה.
בשנת 2004 שיחקה בדרמה "וודסמן" לצד קווין בייקון, וגילמה בהופעת אורח את אידה בסיטקום "אחד על אחד" ברשת UPN. בשנת 2009 שיחקה בקומדיה "תחליקי" בכיכובה של דרו ברימור. בשנת 2010 שיחקה בתפקיד לטישייה במותחן "4.3.2.1" שכתב וביים נואל קלארק. בשנת 2013 שיחקה במותחן הפוסט-אפוקליפטי העצמאי "ציידת ראשים" לצד קריסטנה לוקן.
חיים אישיים

איב מחלקת את זמנה בין לונדון, לוס אנג'לס וניו יורק. היא החלה לצאת עם איש העסקים מקסימיליון קופר בשנת 2010. בני הזוג התארסו ב-25 בדצמבר 2013,  והתחתנו ב-14 ביוני 2014 באיביזה, ספרד. לאיב ארבעה ילדים חורגים, כולם מנישואיו הקודמים של קופר לאשת העסקים ג'ולי בראנגסטרופ.
דיסקוגרפיה > אלבומי אולפן

1999: Let There Be Eve...Ruff Ryders' First Lady
2001: Scorpion
2002: Eve-Olution
2013: Lip Lock
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | XXX | ג'י ג'י |  |
| 2002 | המספרה | טרי ג'ונס |  |
| 2003 | המלאכיות של צ'רלי: בהילוך גבוה | עצמה |  |
| 2004 | וודסמן | מארי-קיי |  |
| 2004 | המספרה 2: חוזרים לעסקים | טרי ג'ונס |  |
| 2004 | הפיקניק | בקי |  |
| 2008 | זיכרונות של טיפש | אופליה פרנקלין |  |
| 2009 | תחליקי | רוזה ספארקס |  |
| 2010 | 4.3.2.1. | לטישיה |  |
| 2012 | All Wifed Out | נטלי |  |
| 2013 | ציידת ראשים | מוצ'ה |  |
| 2014 | Animal | ברברה |  |
| 2016 | המספרה 3 | טרי ג'ונס |  |
| TBA | Christmas Karma |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | מי רוצה להיות מיליונר? | משתתפת | שעשועון; בפרק "26 בנובמבר 2001" |
| 2003 | משמרת שלישית | איווט פאוול | פרק: "Second Chances" |
| 2003 | ספיידרמן: סדרת האנימציה החדשה | שייני / טאלון | דיבוב; פרק: "Keeping Secrets" |
| 2003–2006 | איב | שלי וויליאמס | תפקיד ראשי (3 עונות); 66 פרקים גם מפיקה בפועל |
| 2004 | One on One | אידה | פרק: "It's a Mad, Mad, Mad, Mad Hip Hop World" |
| 2009 | מספ7ים | לה-לה | פרק: "Sneakerhead" |
| 2009 | Glee | גרייס היצ'נס | 2 פרקים |
| 2011–2012 | Single Ladies | עצמה | 2 פרקים |
| 2012 | ויטני | עצמה | פרק: "Something Old, Something New" |
| 2015 | בטבעת זו | אמאיה | סרט טלוויזיה של Lifetime |
| 2017 | Daytime Divas | ססיל ג'יימס | 2 פרקים |
| 2017–2020 | The Talk | מנחה | תוכנית אירוח; 630 פרקים |
| 2018 | ג'יין הבתולה | עצמה | פרק: "Chapter Seventy-Four" |
| 2018 | אימפריה | עצמה | פרק: "Bloody Noses and Crack'd Crowns" |
| 2018 | זוג פלוס סלב | עצמה | פרק: "The Power of Yes... Men" |
| 2020 | ילדותי | עצמה | פרק: "I Wonder What Grass Tastes Like" |
| 2021 | מיי וג'ורג' | אודרי | פרק: "Episode 1" |
| 2021–2022 | Queens | בריאנה רובינסון | תפקיד ראשי; 13 פרקים |
הערות שוליים

| --- | --- |
בקרת זהויות :  NLI: 987007340645605171  PLWABN: 9812709593305606  BNE: XX1103798  BnF: cb140282834 (data)  GND: 135292883  ISNI: 0000 0003 8294 5077  LCCN: no00073905  MusicBrainz: 1ac10f5e-2079-4435-b78f-dda6ecdeba15  NKC: xx0034682  NLK: KAC2020M9827  SUDOC: 078069505  VIAF: 232255331   WorldCat (עם VIAF): 232255331
העמותה האסלאמית למען יתומים ונזקקים

| --- | --- |

לוגו העמותה
 מדינה:  ישראל 
 מטה הארגון:  כפר קאסם 
 תקופת הפעילות:  1996–הווה (כ־28 שנים) 
 https://www.igatha48.com/
 
העמותה האסלאמית למען יתומים ונזקקים (הידועה בכינויה "עמותת סיוע 48") הייתה אחת מעמותות הבית של מפלגת רע"מ שנחשדה על ידי רשם העמותות במימון טרור וקשרים לארגון הטרור חמאס ובנוסף, היא הייתה הזרוע החברתית של התנועה האסלאמית.
רקע

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
העמותה הוקמה בשנת 1996 ובעשור האחרון לפעילותה גייסה למעלה מ-200 מיליון ש"ח למען מטרותיה.
יו"ר רע"ם מנסור עבאס אמר ש"פרויקט הרשימה המאוחדת בכנסת אינו הפרויקט החשוב ביותר של התנועה האסלאמית, אלא השלישי או הרביעי, לאחר עמותת אל־אקצא ועמותת הסיוע למען יתומים".
מנכ"ל העמותה הוא ראזי עיסא ששימש חבר ב"מועצת השורא" של התנועה האסלאמית, כיו"ר ועידת רע"ם, חבר צוות המשא ומתן הקואלציוני מטעמה ואף התמודד מטעמה לכנסת ה-24.
ביקורת

ב-31 באוקטובר 2021, בעקבות מחקר של פורום "בוחרים בחיים" ששודר בתוכניתה של אילה חסון בכאן 11, יושב ראש הציונות הדתית בצלאל סמוטריץ' פנה לרשם העמותות בבקשה לפירוק עמותת סיוע 48 אשר לפי התחקיר, העמותה בניהולו של מר ראזי עיסא מקיימת קשר עם ארגון החמאס ברצועת עזה ומעבירה תרומות מתחומי מדינת ישראל אל משפחות החללים בעזה.
ב-1 בנובמבר 2021, משפחות חללי מערכות ישראל מארגון עד כאן! ומפורום "בוחרים בחיים" הפגינו מול משרדי עמותת סיוע 48 ודרשו מממשלת ישראל לוודא שכספי רע"מ לא זולגים לחמאס.
ב-15 בנובמבר 2021, ארגון שורת הדין עיקל 427 מיליון ש"ח מכספי עמותת סיוע 48 המיועדים לחמאס בעקבות עתירה שהוגשה להוצאה לפועל בשם משפחת גביש אשר ארבעה מבני משפחתם נרצחו בפיגוע ירי ביישוב אלון מורה בתקופת האינתיפאדה השנייה. העמותה העבירה עשרות מיליוני שקלים לחמאס.
ב-14 בפברואר 2024, הרשימה הערבית המאוחדת והתנועה האסלאמית טענו כי לא ידעו שאגודה טורקית אליה הועברו כספי סיוע הייתה מוגדרת ארגון טרור המקושר לחמאס והאשימו גורמי ימין בישראל בטענה שהסיתו נגדה.
ב-9 באפריל 2024, בעקבות פניית ארגון "עד כאן!" בנושא, בית המשפט המחוזי בתל אביב פסק כי חשבונות עמותת סיוע 48 של מפלגת רע"מ ימשיכו להיות חסומים בעקבות חשדות למימון טרור.
הליכי פירוק העמותה

בעקבות החשדות למימון טרור פנה פורום "בוחרים בחיים" לרשם העמותות בדרישה שיביא לפירוק העמותה וכן של עמותת המעשים ההומניטאריים, ובחודש אפריל 2024 נפתחו הליכי הפירוק.
הערות שוליים

↑  ציפורה סימן טוב, חשיפה: כך פועלת מפלגת רע”מ יחד עם עמותת חמאס, באתר עכשיו 14, 21 בפברואר 2024
1 2  יפעת ארליך, תחקיר: הקשרים בין העמותה המקורבת לרע"מ לבין ארגונים תומכי טרור, באתר ישראל היום, 20 באוקטובר 2022
↑  בקשה לפירוק העמותה מהתחקיר של אילה חסון, באתר "סרוגים", 31 באוקטובר 2021
↑  יורי ילון, יאיר אלטמן, המשפחות השכולות דורשות: "לוודא שכספי רע"מ לא זולגים לחמאס", באתר ישראל היום, 1 בנובמבר 2021
↑  צו עיקול כספי לחמאס דרך עמותת "סיוע 48", באתר הקול היהודי, ‏15 בנובמבר 2021
↑  דלית הלוי, רע"מ והתנועה האיסלאמית: נמשיך להעביר סיוע לעם הפלסטיני, באתר ערוץ 7, 14 בפברואר 2024
↑  בנצי רובין, ‏הפסד צורב למפלגת רע"מ: החשבונות ישארו חסומים, באתר "סרוגים", 9 באפריל 2024
↑  חשד לשיתוף פעולה עם חמאס: עמותת 'סיוע 48' פורקה, באתר קול ברמה, ‏17 באפריל 2024
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "העמותה האסלאמית למען יתומים ונזקקים".
זאבז'ה

זאבז'ה (בפולנית: Zabrze) היא עיר בדרום פולין, בחבל שלזיה ליד קטוביץ. בעיר מתגוררים כ-190,000 נפש. היא ממוקמת בגבעות שלזיה, על הנהר ביטומקה, יובל של נהר האודר.
זאבז'ה ממוקמת בפרובינציית שלזיה שהוקמה מחדש בשנת 1999, קודם לכן העיר הייתה שייכת לפרובינציית קטוביץ.
זוהי אחת הערים בתוך אגד ערים של 4,620,624 תושבים. כלל המטרופולין של קטוביץ במחוז שלזיה מאוכלס ב-5,294,000 תושבים.
בימי השלטון הנאצי שונה שם העיר ל"הינדנבורג", ובהמשך הוקם בה מחנה ריכוז. לאחר מלחמת העולם השנייה, העיר הוחזרה לפולין בשנת 1945 ושמה הושב ל"זאבז'ה". ב-19 במאי 1945 גורשו רוב התושבים הגרמנים מהעיר.
כלכלה

כמו כל הערים האחרות באזור, היא עיר תעשייה המאוכלסת בצפיפות, היא מרכז חשוב של מכרות פחם וברזל וכן תעשיית מתכת, זכוכית, כימיקלים, נפט, מבשלות, ועוד.
יהודים

בית הכנסת של העיר, אשר היה קיים מאז 1872, נהרס בפרעות ליל הבדולח בחודש נובמבר 1938.
לאחר מלחמת העולם השנייה פעל בעיר בית יתומים לילדים יהודים ניצולי השואה.
ספורט

לעיר יש מספר רב של מועדוני ספורט בכל הענפים. הבולט שבהם הוא גורניק זאבז'ה בכדורגל. ישנו מועדון כדורגל נשים בשם KKS - Kobiecy Klub Sportowy Zabrze. קבוצת כדוריד בשם "KS NMC POWEN". ומועדון שמפעיל קבוצת כדורעף בשם "ספרטקוס זאבז'ה". וקבוצת כדורסל בשם MKKS (Miejski Koszykarski Klub Sportowy -מועדון ספורט כדורסל עירוני), ששיחק בליגת העל עד 2002.
תמונות מהעיר
מרכז החינוך בזאבז'ה
תיכון ללימודי רפואה
המוזיאון העירוני
כנסיית סנט ג'וזף בעיר
התחנה המרכזית ביום מושלג
הבנק הפולני
ערים תאומות

גרמניה זנגרהאוזן, גרמניה
צרפת סקלן, צרפת
שוודיה לונד, שוודיה
דנמרק סונרבורג, דנמרק
לבנון זחלה, לבנון
סלובקיה תרנבה, סלובקיה
צ'כיה אופבה, צ'כיה
רוסיה קלינינגרד, רוסיה
אוקראינה רובנו, אוקראינה
מבט פנורמי על העיר והתעשייה
הערות שוליים

↑  תערוכה על בתי ילדים לאחר השואה, באתר יד ושם
| --- | --- |
בקרת זהויות :  NLI: 987007555155005171  GND: 4089236-0  LCCN: n82020289  MusicBrainz: cc3cbfb8-7b9f-4d96-92f4-bbe8e3ca7c1f  NKC: ge194929  VIAF: 143084680   WorldCat (עם VIAF): 143084680 
ערך זה הוא קצרמרבנושא יישובים בפולין. אתם מוזמנים לתרום לוויקיפדיה ו.
רוני בני

| --- | --- |

 מדינה:  ישראל 
 השתייכות:   צבא הגנה לישראל
 תקופת הפעילות:  1980–2009 (כ־29 שנים)
 דרגה:    תת-אלוף
 תפקידים בשירות
 מפקד חטיבה 14  קצין אג"ם פיקוד הדרום  מפקד בית הספר לשריון ועוצבת בני חיל  קצין המשטרה הצבאית הראשי
 תפקידים אזרחיים
 מנכ"ל מתחם סינמה סיטי ראשון לציון
 
רוני בני הוא תא"ל במיל'. היה מפקד חטיבה 14, מפקד עוצבת בני חיל, ובתפקידו הצבאי האחרון שימש קצין המשטרה הצבאית הראשי בדרגת תא"ל. שימש כמנכ"ל מתחם סינמה סיטי ראשון לציון.
ביוגרפיה

התגייס לצה"ל בשנת 1980 לחיל התחזוקה ושובץ בבסיס הקריה. לאחר קורס קצינים שירת כקצין תחזוקה גדודי וכמ"פ מפקדה בגדוד שריון. בשנת 1985 עבר הסבה לחיל השריון ושירת כמ"פ ובהמשך כסגן מפקד גדוד 430 ("סערה"), בחטיבה 500 (עוצבת כפיר). בין השנים 1988–1990 היה חניך במכללה הבין-זרועית לפיקוד ולמטה וסיים תואר ראשון. לאחר מכן מונה לקצין אג"ם חטיבתי ובהמשך למג"ד בשריון.
בשנת 1993 מונה לסגן מפקד חטיבה בשריון וב-1996 עבר קורס פו"ם בצבא אנגליה. כשחזר לישראל מונה למפקד חטיבה 14, חטיבת מילואים של השריון ובמקביל שימש כמפקד המרכז לאימון מפקדות חטיבה (מאמ"ח) של המרכז הלאומי לאימונים ביבשה. בשנת 1999 מונה לקצין האג"ם של פיקוד הדרום. בשנת 2002 מונה למפקד בית הספר לשריון ובמקביל שימש מפקד עוצבת בני חיל. בשנת 2005 היה חניך במב"ל ובסיום הלימודים החליף את מיקי בראל כקמצ"ר ועלה לדרגת תת-אלוף.
פיקד על חיל המשטרה הצבאית במלחמת לבנון השנייה. במהלך המלחמה עלו נגדו טענות על מעשים לא ראויים, כגון קבלת לינה בצימר בצפון כטובת הנאה מצד אחד מפקודיו שציפה לקידום, וניתנה לו נזיפה פיקודית. בהמשך, הועמד לדין על ידי הרמטכ"ל גבי אשכנזי בעקבות הדלפה לתקשורת.
לאחר פרישתו מן הצבא, מונה בסוף 2013 למנכ"ל מתחם בתי הקולנוע סינמה סיטי ראשון לציון. היא כיהן בתפקיד זה עד לאוקטובר 2015.
לקריאה נוספת

דני אשר, "אדום כחול: סיפורו של חיל", הוצאת משרד הביטחון, 2008, עמודים 130–137.
הערות שוליים

↑  חנן גרינברג, קצין משטרה צבאית קיבל נזיפה פיקודית, באתר ynet, 24 בספטמבר 2007
↑  אנשיל פפר, תא"ל בני יעמוד לדין על הדלפות, באתר הארץ, 6 בדצמבר 2009
חובת הארטלוב

| חובת הארטלוב |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חובתאים
תת־סדרה:: תרופודה
משפחה:: חובתיים
סוג:: חובה מנוקדת
מין:: חובת הארטלוב
שם מדעי
 Lissotis hartlaubii ‏הויגלין, 1863

חובה הארטלוב (שם מדעי: Lissotis hartlaubii) היא מין של עוף קרקע ממשפחת החובתיים הנפוצה בערבות ברחבי אפריקה שמדרום לסהרה. היא קרויה על שם החוקר גוסטב הארטלוב והיא קרובתה של חובה שחורת בטן.
מאפיינים

חובה זו נפוצה במזרח אפריקה שמדרום לסהרה באתיופיה, קניה, סומליה, סודאן, טנזניה ואוגנדה.
היא מזכירה את קרובתה ואפורה מנומרת בכנפיים עם מקור ורגליים בהירים, לחיים שחורות-לבנות ובטן שחורה.
כמו קרובותיה למשפחה, חובה זו יכולה לרוץ במהירות והיא מעדיפה לעשות זאת מאשר לעוף בעת סכנה.
הערות שוליים

↑  חובת הארטלוב באתר הרשימה האדומה של IUCN
| חובתיים |
| --- | --- | --- |
| חובה קטנה (סוג ומין יחיד) | חובה קטנה |   |
| חובה גדולה | חובה גדולה |   |
| חובה זהובת-עורף | חובת לודוויג • חובת דנהם • חובה נובית • חובת הוגלין |   |
| חוברה גדולה | חוברה אפריקנית • חוברת ערב • חוברה אוסטרלית • חוברה הודית גדולה |   |
| חוברה | חוברה צפון-אפריקאית • חוברת מקווין |   |
| חובה לבנת-עורף | חובה לבנת בטן • חובה כחולה • חובת קארו • חובת ריפל • חובה חומה קטנה |   |
| חוברה שחורה | חוברה שחורה צפונית • חוברה שחורה דרומית |   |
| חובה בנגלית | חובה בנגלית |   |
| חובה מנוקדת | חובת הארטלוב • חובה שחורת בטן |   |
| חובה מצוייצת | חובת סביל • חובה צהובת ציצה • חובה אדומת ציצית |   |
| חובה זוטרת | חובה זוטרת |  |
עמנואל פרופר

| --- | --- |
אין תמונה חופשית
 לידה:  1892 ברן, שווייץ
 פטירה:  1976 (בגיל 84 בערך) שווייץ
 תפקידים:  מנהל משגב לדך
 
עמנואל פרופר (1892–1976) היה רופא, קרדיולוג, מנהל בית החולים משגב לדך, בירושלים בין השנים 1935-1948. עד פינוי העיר העתיקה ב-מלחמת העצמאות באביב 1948.
קורות חיים

פרופר נולד בברן שבשווייץ בשנת 1892 להורים ציוניים. אימו השתתפה בקונגרסים הציוניים וכתבה על חשיבות כינוס עם ישראל בארצו ההיסטורית. עמנואל למד רפואה והתמחה ברפואה פנימית וב קרדיולוגיה, ב-ציריך, קיימברידג', לונדון, ובמכון ע"ש לואי פסטר בפריז.
ארבעת אחיו עלו לארץ ישראל כבר בשנות ה-20 של המאה הקודמת. פרופר עלה בשנת 1925.
פרופר התחתן עם השווייצרית יוהנה, ילידת כפר סמוך לאינטרלאקן. הזוג התגורר ברחוב הנביאים 62 בירושלים. הזוג לא הצליח להביא ילדים לעולם. הם אימצו את ברברה. ב-15 במאי 1952 עולים חגי אבריאל, ברברה פרופר, דניאל הלל ועוד עשרה מחבריהם על הקרקע ומקימים את שדה בוקר. בסוף ספטמבר 1952 נרצחה ברברה על ידי קבוצת מסתננים בדואים, בגיל 22.. על שמה נחל הרועה, ו"חניון הרועה", בכניסה לשדה בוקר..
החל משנת 1935 ניהל ד"ר פרופר את בית החולים "משגב לדך" בעיר עתיקה בירושלים. בית חולים זה פעל במבנה שהוקם על ידי משפחת רוטשילד במחצית המאה ה-19 ושעבר לידי ועד העדה הספרדית.
עמנואל היה פעיל ב"רוטרי" ואף כהן בתפקיד הנשיא הגדול של ארגון "הבונים החופשיים" - "הלשכה הגדולה של פלשתינה" שנוסדה בשנת 1932.
תחביביו : מתמטיקה, פילוסופיה, היסטוריה, ובעיקר שענות.
נפטר בשנת 1976, בשווייץ.
לאחר מותו, אשתו יוהנה מכרה את ביתם בירושלים וחזרה להתגורר עם אחיותיה בשווייץ.
ראו גם

נחל הרועה.
רחוב הנביאים - רשימת מבנים - בית מספר 62, בית ד"ר עמנואל פרופר.
לקריאה נוספת

נסים לוי, יעל לוי, "רופאיה של ארץ ישראל 1948-1799", איתי בחור - הוצאה לאור, זכרון יעקב, מהדורה שנייה, עמוד 345.
נורית גוברין,"היא נפלה בשדות" `קריאת הדורות - ספרות עברית במעגליה`, כרך ב`, הוצאת גוונים, תשס"ב, 2002 .
פרש - הצג הודעה בודדת - חניון הרועה (ליד שדה בוקר), 17.8.2013
עופר אדרת, האיש שניסה מזלו בפוליטיקה אך תחום יצירתי יותר הוא שהעניק לו פרסום רב, באתר הארץ, 16 בנובמבר 2016
הערות שוליים

↑  פרופ' ישעיהו ליבוביץ, "לתולדות בתי החולים היהודים בירושלים"
↑  בית הרופא עמנואל פרופר הנביאים 62
↑  עמנואל פרופר - Yoaview
↑  אזרחים חללי פעולות איבה - חיפוש לפי שם, אירוע או מקום מגורים
↑  בעקבות "העיר האבודה"
↑  זית המדבר - מסלולי טיול, חניון הרועה ע"ש ברברה פרופר
רחוב הנביאים 62 – בית ד"ר עמנואל פרופר
וניין גבריאל

| --- | --- |

 לידה:  26 במרץ 1997 (בן 27) ח'רטום, סודאן 
 עמדה:  פאוור פורוורד 
 גובה:  2.08 מטרים
 מספר:  32
 מכללה:  אוניברסיטת קנטקי (2016–2018)
 דראפט:  לא נבחר, 2018
 קבוצות כשחקן
 2018–2020 2018–2019 2020 2020–2021 2021–2022 2021 2021–2022 2022–2023 2023–2024 2024 2024 2024 2024–:  סקרמנטו קינגס ← סטוקטון קינגס פורטלנד טרייל בלייזרס ניו אורלינס פליקנס ויסקונסין הרד ברוקלין נטס לוס אנג'לס קליפרס לוס אנג'לס לייקרס ויסקונסין הרד ממפיס גריזליס ואקרוס דה ביאמון מכבי תל אביב   פנאתינאיקוס
 
וניין גבריאל (באנגלית: Wenyen Gabriel; נולד ב-26 במרץ 1997) הוא כדורסלן דרום סודאני-אמריקאי המשחק בעמדות הפאוור פורוורד והסנטר בקבוצת פנאתינאיקוס מליגת העל היוונית והיורוליג.
קריירת תיכון ומכללות

גבריאל למד באקדמיית Wilbraham & Monson בווילברהם, מסצ'וסטס מאז 2014, לאחר שלוש שנים בהן שיחק בתיכון טריניטי במנצ'סטר, ניו המפשייר. בעונתו האחרונה ב-2015/16 הוא העמיד ממוצעים של 22.0 נקודות, 14.0 ריבאונדים, 7.0 חסימות ו-6.3 אסיסטים למשחק. הוא דורג 14 על ידי ESPN מכל מסיימי התיכונים, ובאוקטובר 2015 הוא התחייב לשחק כדורסל מכללות באוניברסיטת קנטקי למרות הצעות מאוניברסיטת מרילנד, אוניברסיטת דיוק ואוניברסיטת קונטיקט. הוא שיחק בנייקי הופ סאמיט וב-Jordan Brand Classic.
ב-30 באוקטובר 2016 ערך גבריאל את הופעת הבכורה שלו בקנטקי במשחק ידידות בניצחון 108–51 על אוניברסיטת קלריון, כשקלע 9 נקודות, 2 ריבאונדים ואסיסט אחד ב-17 דקות מהספסל. כפרשמן הוא שיחק ב-38 משחקים, מהם פתח בחמישייה ב-23, והעמיד ממוצעים של 4.6 נקודות ו-4.8 ריבאונדים ב-17.8 דקות. במהלך עונתו השנייה הוא הפך יותר דומיננטי כשרשם 6.8 נקודות ו-5.4 ריבאונדים ב-37 משחקים, והוביל את קנטקי עם 40 חסימות.
קריירה מקצועית

לאחר שלא נבחר בדראפט ה-NBA ‏2018 הצטרף גבריאל לסקרמנטו קינגס לליגת הקיץ של ה-NBA וב-31 ביולי חתם על חוזה דו-כיווני עם הקינגס. עם זאת, הוא לא הופיע במדי הקבוצה בעונת 2018/2019 ושיחק רק בקבוצת ליגת הפיתוח שלה, סטוקטון קינגס.
לפני תחילת עונת 2019/2020 הומר חוזהו של גבריאל לחוזה סטנדרטי וב-24 באוקטובר 2019 הוא רשם את הופעת הבכורה שלו ב-NBA כשרשם נקודה וריבאונד בשתי דקות בהפסד 95–124 לפיניקס סאנס. ב-20 בדצמבר הוא רשם דאבל דאבל של 16 נקודות ו-16 ריבאונדים בניצחון של סטוקטון על דלאוור בלו קואוטס, וב-11 בינואר 2020 קלע שיא קריירה של 37 נקודות, 11 ריבאונדים ו-3 אסיסטים בניצחון 163–143 על איווה וולבס.
ב-20 בינואר 2020 הועבר גבריאל בטרייד לפורטלנד טרייל בלייזרס יחד עם טרבור אריזה וקיילב סוואניגן בתמורה לקנט בייזמור, אנתוני טוליבר ושתי בחירות סיבוב שני עתידיות. הוא ערך את הופעת הבכורה שלו בקבוצה ב-31 בינואר ורשם ריבאונד, אסיסט וחסימה ב-13 דקות בניצחון 127–119 על לוס אנג'לס לייקרס.
ב-30 בנובמבר 2020 חתם גבריאל בניו אורלינס פליקנס ושוחרר כעבור עונה.
באוקטובר 2021 הצטרף גבריאל לוויסקונסין הרד, קבוצת ליגת הפיתוח של מילווקי באקס, וב-12 משחקים העמיד ממוצעים של 13.8 נקודות, 8.6 ריבאונדים, 1.0 אסיסטים, 1.1 חטיפות ו-2.0 חסימות ב-25.8 דקות למשחק.
ב-21 בדצמבר 2021 חתם גבריאל על חוזה ל-10 ימים עם ברוקלין נטס, וב-31 בדצמבר חתם על חוזה דומה בלוס אנג'לס קליפרס. ב-11 בינואר 2022 הוא חתם על חוזה נוסף ל-10 ימים עם הקליפרס, ולאחר תום החוזה חזר לוויסקונסין הרד ב-21 בינואר. ב-29 בינואר 2022 חתם גבריאל ל-10 ימים בניו אורלינס פליקנס, אך לא שיחק וב-8 בפברואר חזר להרד. ב-1 במרץ 2022 חתם גבריאל על חוזה דו-כיווני עם לוס אנג'לס לייקרס וב-8 באפריל הומר חוזהו לחוזה סטנדרטי לשנתיים.
ב-3 באוקטובר 2023 חתם גבריאל בבוסטון סלטיקס, אך הוא שוחרר ב-20 באוקטובר וב-30 באוקטובר הצטרף שוב לוויסקונסין הרד.
ב-8 במרץ 2024 הוא חתם על חוזה ל-10 ימים עם ממפיס גריזליס, וב-11 במרץ חתם עם ואקרוס דה ביאמון מליגת העל של פוארטו ריקו.
ב-10 ביולי 2024 חתם גבריאל לשנה עם אופציה לעונה נוספת במכבי תל אביב מליגת העל בכדורסל והיורוליג.
קריירה בנבחרת הלאומית

גבריאל הצטרף לנבחרת דרום סודאן בכדורסל באוגוסט 2023, כאשר זומן לגביע העולם בכדורסל 2023. בטורניר הוא רשם 9.2 נקודות ו-6.8 בממוצע למשחק והוביל את נבחרתו לסיים ראשונה מכל נבחרות אפריקה ולהעפיל לראשונה בתולדותיה לטורניר הכדורסל באולימפיאדת פריז (2024).
חיים אישיים

גבריאל נולד בח'רטום, סודאן, ושמו "וניין", שפירושו מחיית דמעות בשפת הדינקה, ניתן לו מכיוון שאחותו, שנולדה שנה קודם לכן, מתה בינקותה. שבועיים לאחר שנולד עברה אימו של גבריאל יחד איתו ועם שלושת אחיו לקהיר שבמצרים על מנת להימלט מהאלימות של מלחמת האזרחים הסודאנית השנייה. בעוד שאימו עבדה על מנת להעביר גם את אב המשפחה לקהיר, אחיו בן השבע הפך למטפל העיקרי של גבריאל. שנתיים לאחר המעבר למצרים העביר האו"ם את המשפחה למנצ'סטר, ניו המפשייר, עיר בעלת אוכלוסייה דרום-סודאנית גדולה. ב-2017 קיבל אזרחות אמריקאית.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | סקרמנטו | 11 | 0 | 5.5 | 0.353 | 0.125 | 0.600 | 0.9 | 0.3 | 0.3 | 0.2 | 1.7 |
| 2019/2020 | פורטלנד | 19 | 1 | 9.2 | 0.484 | 0.417 | 0.750 | 2.2 | 0.3 | 0.4 | 0.3 | 2.3 |
| 2020/2021 | ניו אורלינס | 21 | 0 | 11.5 | 0.400 | 0.406 | 0.647 | 2.6 | 0.5 | 0.4 | 0.4 | 3.4 |
| 2021/2022 | ברוקלין | 1 | 0 | 1.0 | 0.000 | 0.000 | 0.000 | 1.0 | 0.0 | 0.0 | 0.0 | 0.0 |
| 2021/2022 | ל.א קליפרס | 6 | 0 | 7.7 | 0.385 | 0.400 | 0.500 | 2.3 | 0.3 | 0.2 | 0.3 | 2.3 |
| 2021/2022 | ל.א לייקרס | 19 | 5 | 16.4 | 0.505 | 0.261 | 0.605 | 4.3 | 0.6 | 0.2 | 0.5 | 6.7 |
| 2022/2023 | ל.א לייקרס | 68 | 2 | 15.1 | 0.596 | 0.278 | 0.619 | 4.2 | 0.5 | 0.4 | 0.5 | 5.5 |
| 2023/2024 | ממפיס | 5 | 0 | 16.2 | 0.364 | 0.167 | 0.000 | 5.0 | 0.6 | 0.4 | 0.4 | 3.4 |
| קריירה | קריירה | 150 | 8 | 12.9 | 0.524 | 0.311 | 0.606 | 3.4 | 0.5 | 0.4 | 0.4 | 4.4 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | פורטלנד | 4 | 2 | 13.3 | 0.600 | 0.400 | 0.500 | 2.5 | 1.0 | 0.5 | 0.5 | 5.3 |
| 2022/2023 | ל.א לייקרס | 10 | 0 | 3.7 | 0.400 | 0.000 | 0.667 | 0.9 | 0.0 | 0.2 | 0.3 | 1.0 |
| קריירה | קריירה | 14 | 2 | 6.4 | 0.520 | 0.400 | 0.600 | 1.4 | 0.3 | 0.3 | 0.4 | 2.2 |
הערות שוליים

↑  פרופיל גיוס למכללות, באתר ESPN
↑  Kentucky storms past Clarion in exhibition, Coutier Journal, ‏30 באוקטובר 2016
1 2  פרופיל, באתר אוניברסיטת קנטקי
↑  Wenyen Gabriel to play summer league with Kings, 247Sports, ‏23 ביוני 2018
↑  Kings Sign Wenyen Gabriel to a Two-Way Contract, סקרמנטו קינגס, ‏2 באוגוסט 2018
↑  Kings Announce Roster Moves, סקרמנטו קינגס, ‏21 באוקטובר 2019
↑  משחקים בעונת 2019/20, באתר ESPN
↑  Kings' Wenyen Gabriel: Collects double-double Thursday, CBS Sports, ‏20 בדצמבר 2019
↑  קינגס 163–143 וולבס, באתר ESPN
↑  Trail Blazers Acquire Trevor Ariza, Wenyen Gabriel, and Caleb Swanigan from Sacramento, פורטלנד טרייל בלייזרס, ‏20 בינואר 2020
↑  פורטלנד טרייל בלייזרס vs לוס אנג'לס לייקרס, באתר ה-NBA
↑  Pelicans sign Wenyen Gabriel and Willy Hernangómez, ניו אורלינס פליקנס, ‏30 בנובמבר 2020
↑  Pelicans waive three players, ניו אורלינס פליקנס, ‏12 באוקטובר 2021
↑  Wisconsin Herd Announces 2021 Training Camp Roster, OurSportsCentral, ‏26 באוקטובר 2021
1 2  Brooklyn Nets Sign Wenyen Gabriel to 10-day Contract, ברוקלין נטס, ‏21 בדצמבר 2021
↑  Clippers' Wenyen Gabriel: To sign with Clippers, CBS Sports, ‏31 בדצמבר 2021
↑  Clippers' Wenyen Gabriel: Re-ups with Clippers, CBS Sports, ‏11 בינואר 2022
↑  Pelicans sign Wenyen Gabriel to 10-day contract, ניו אורלינס פליקנס, ‏29 בינואר 2022
↑  Lakers Sign D.J. Augustin and Wenyen Gabriel, לוס אנג'לס לייקרס, ‏1 במרץ 2022
↑  Lakers Sign Wenyen Gabriel To Standard NBA Contract, לוס אנג'לס לייקרס, ‏8 באפריל 2022
↑  Boston Celtics Sign Gabriel, בוסטון סלטיקס, ‏3 באוקטובר 2023
↑  Wisconsin Herd Announce 2023 Training Camp Roster, ויסקונסין הרד, ‏30 באוקטובר 2023
↑  Grizzlies sign Wenyen Gabriel to 10-day contract, ממפיס גריזליס, ‏8 במרץ 2024
↑  Los Vaqueros anuncian la firma del sudanés Wenyen Gabriel como su primer refuerzo, Primera Hora, [ואקרוס מכריזים על החתמתו של וניין גבריאל הסודאני כחיזוק ראשון], ‏11 במרץ 2024 (בספרדית)
↑  הסנטר ווניין גבריאל חתם לעונה אחת במכבי ת"א, באתר ONE‏, 10 ביולי 2024
↑  Lakers forward Wenyen Gabriel fortifies South Sudan World Cup squad, פיב"א, ‏10 באוגוסט 2023
↑  פרופיל, באתר גביע העולם בכדורסל 2023
1 2 3 4 5  Gabriel's journey to UK includes stops in Sudan, Cairo, New Hampshire, Lexington Herald-Leader, ‏7 באוקטובר 2016
↑  Wenyen Gabriel: From Africa war to doorstep of NCAA hoops elites, ניו יורק פוסט, ‏22 באוגוסט 2015
גבריאל (בלבן) ב-Jordan Brand Classic 2016
אהרון גרשגורן

אהרון (אהרל'ה) גרשגורן (נולד ב-25 ביוני 1948 בחיפה) הוא כדורגלן ומאמן כדורגל ישראלי לשעבר, ששיחק במשך רוב הקריירה שלו בקבוצת מכבי חיפה בעמדת הקשר המרכזי.